CELEX: 32019D1671
Language: hu
Date: 2019-10-04 00:00:00
Title: A Tanács (EU) 2019/1671 végrehajtási határozata (2019. október 4.) az Európai Központi Bank felügyeleti testülete alelnökének kinevezéséről

7.10.2019   
               
               
                  HU
               
               
                  Az Európai Unió Hivatalos Lapja
               
               
                  L 256/8
               
            
         A TANÁCS (EU) 2019/1671 VÉGREHAJTÁSI HATÁROZATA
         (2019. október 4.)
         az Európai Központi Bank felügyeleti testülete alelnökének kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1) és különösen annak 26. cikke (3) bekezdésére,
         mivel:
         
                     (1)
                  
                  
                     A Tanács 2013. október 15-én elfogadta az Európai Központi Banknak (EKB) a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló 1024/2013/EU rendeletet.
                  
               
                     (2)
                  
                  
                     Az EKB-ra ruházott feladatok teljeskörű megtervezését és végrehajtását a felügyeleti testületnek kell végeznie, amely az elnökből, az alelnökből, az EKB négy képviselőjéből, valamint a mechanizmusban részt vevő tagállamok illetékes nemzeti hatóságainak egy-egy képviselőjéből áll.
                  
               
                     (3)
                  
                  
                     A felügyeleti testület alapvető testület az EKB által végzett felügyeleti feladatok ellátását illetően. Az 1024/2013/EU rendelet ezért a Tanácsra ruházta a felügyeleti testület elnökének és alelnökének kinevezésére vonatkozó hatáskört.
                  
               
                     (4)
                  
                  
                     A Tanács a 2014/77/EU végrehajtási határozattal (2) 2014. február 11-én kinevezte a felügyeleti testület első alelnökét. Az EKB felügyeleti testülete első alelnökének hivatali ideje 2019. február 11-én járt le.
                  
               
                     (5)
                  
                  
                     Az EKB-nak az 1024/2013/EU rendelet 26. cikke (3) bekezdésének megfelelően, és a felügyeleti testület meghallgatását követően be kell nyújtania az Európai Parlamentnek a felügyeleti testületnek az EKB Igazgatóságának tagjai közül kiválasztott alelnöke kinevezésére vonatkozó javaslatot. Az EKB 2019. április 9-én nyújtotta be az említett javaslatot, amelyet az Európai Parlament 2019. szeptember 19-én hagyott jóvá,
                  
               ELFOGADTA EZT A HATÁROZATOT:
         
            1. cikk
            A Tanács Yves MERSCH-t 2019. október 7-től 2020. december 14-ig az Európai Központi Bank felügyeleti testületének alelnökévé nevezi ki.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Luxembourgban, 2019. október 4-én.
            
               
                  a Tanács részéről
               
               
                  az elnök
               
               K. MIKKONEN
            
         
         
            (1)  HL L 287., 2013.10.29., 63. o.
         
         
            (2)  A Tanács 2014/77/EU végrehajtási határozata (2014. február 11.) az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló 1024/2013/EU rendelet végrehajtásáról (HL L 41., 2014.2.12., 19. o.).